Help:Extension:Translate/Translation best practices/lt

Visada yra daugiau vertimo darbo, kurį reikia atlikti, negu vertėjų, kurie galėtų tai padaryti. Nors "VikiMedijos" judėjime savanorių vertėjų darbas yra labai vertinamas, daugelis, jei ne dauguma jų neturi tinkamo pasiruošimo. Norint tapti geru vertėju reikia įdėti daug darbo ir mes tikrai norime padėti jiems pagerinti jų darbo kokybę. "VikiMedijos" puslapių vertimai gali daryti didelę įtaką socialine prasme ir vertėjai yra skatinami dirbti kartu, laikydamiesi požiūrio "klausk, nespėk". Taip pat raginame vertimo administratorius reaguoti į klausimus ir būti demesingus naujiems vertėjams.

Daugiakalbiai "Vikimedijos" dalyviai gali tapti gerais vertėjais tam tikromis temomis net ir be oficialaus mokymosi, tačiau norint pasiekti profesionalių standartų, paprastai reikia ilgametės patirties. Šį mokymą galima pagreitinti, jei vertėjai turės tiesioginį bei konstruktyvų grįžtamąjį ryšį per peržiūros procesą. Patyrę vertėjai taip pat gali mokytis, ir visada naudinga, kad kas nors kitas patikrintų jų darbą, kad ir dėl smulkių klaidų.

Ilga kelionė prasideda nuo pagrindų. Vertėjai turėtų sugebėti redaguoti savo kalba, mokėti jos gramatiką, be to, turėtų suprasti kalbą, iš kurios verčia.

Kalboms, kuriomis kalba nedaug žmonių, tik pradedančių naudotis kompiuteriais ir internetu, net ir žodžių rašybos būdai ar pats žodynas gali būti dar tik svarstymo etape. Bet kuriuo atveju, vertėjai turėtų būti pasirengę kurti kažką naujo - tikrai atsiras žodžių ir sąvokų, dar neišverstų į jų kalbą.

Nuo ko pradėti
Prieš pradedant, įsitikinkite, kad galite spausdinti ir skaityti savo kalba. Gali prireikti įdiegti papildomus šriftus ir klaviatūros išdėstymą į jūsų kompiuterį.

Susiorientuokite. Galima rasti daug priežasčių, skatinančių vertimo darbui, pavyzdžiui, daryti tai savo malonumui, tobulinti įgūdžius bei kaupti patirtį, arba tiesiog prisidėti prie veiklos, kurią palaikote. Turite suprasti ir taikyti pagrindinius vertimo principus, pavyzdžiui, versti ne atskirus žodžius, o turinio prasmę, stengdamiesi vis dėlto kuo arčiau laikytis originalo teksto.

Pamėginkite prisijungti prie jau egzistuojančių vertimo bendruomenių ir paprašykite kitų peržiūrėti jūsų darbą. Verčiant susidursite su nelingvistiniu žymėjimu, pavyzdžiui, kintamaisiais ir "viki" tekstu. Esmė ta, kad atpažintumėte, kurios dalys turėtų būti paliktos neišverstos ir jų reikšmės ypatumą.

Pranešimo dokumentacija
Geram vertimui atlikti nepakanka vien pirminės kalbos teksto. Tai labiau aktualu trumpesniems tekstams, bet apskritai liečia visus. Plėtinyje "Translate" prie kiekvieno pranešimo yra skiltis, kurioje galima nurodyti kontekstą bei papildomą informaciją vertėjams; tokia pranešimų dokumentacija vadinama "viki" tekstu ir čia gali būti bet kokia informacija, pradedant nuorodomis ir baigiant paveikslėliais. Parengti gerą dokumentaciją pranešimui gali užtrukti kelias minutes, bet ji padės atlikti gerą vertimą ir sutaupyti minutę, ar daugiau laiko šimtams potencialių vertėjų, todėl pastangos to vertos.

Galima pasirinkti, kad redaktoriuje būtų rodomas mygtukas "Užduoti klausimą". Vertėjui tai bus trumpiausias kelias įsitikinti, kad jis verčia gerai, užuot mėginti spėlioti geriausią vertimo variantą. Aišku, reikia įsitikinti, kad kažkas tame pagalbos puslapyje atsilieps į jūsų užduodamus klausimus ir atnaujins pranešimų dokumentaciją, kitaip laukia nusivylimas.

Nuoseklumas
Vertimo administratoriai gali kurti žodynus ("glossaries") ir nuorodas į juos pateikti pranešimo arba vertimo dokumentacijos aprašuose. Kai keli vertėjai dirba kartu, labai svarbu, kad jie pirmiausia laikytųsi nustatytos terminologijos, ir verstų nuosekliai. Kuriant žodynus, kiekvieną terminą verta trumpai aprašyti, užuot pateikus vien jo vertimą. Terminų aprašymas padės vertėjams geriau juos suprasti bei pritaikyti, taip pat išlaikyti pirminio teksto nuoseklumą.

Daugiau informacijos

 * "Foss" programinės įrangos lokalizavimo instrukcija - http://www.africanlocalisation.net/foss-localisation-manual
 * Naudingas įvadas vertėjams, nors tolesni skyriai neturi sąsajos su aptariama tema.


 * "FOSS" lokalizavimas – FOSS Localization
 * Mažiau į vertėjus orientuotas vadovėlis, kuriame lokalizacija aptariama bendrąja prasme. Turi kažkiek informacijos apie lokalizacijos pastangas Azijoje.


 * "Sourceforge" lokalizacijos vadovas - http://translate.sourceforge.net/wiki/guide/start
 * Ne geriausias, bet kartais gali būti naudingas.


 * "WordPress" vertimas – http://codex.wordpress.org/Translating_WordPress
 * Skirtas konkrečiai "Wordpress", tačiau turi keletą bendrų patarimų.


 * Rašymas vertimui - http://bookshop.europa.eu/en/writing-for-translation-pbTF3110675/
 * Europos Sąjungos įstaigų vertimo centro (CdT) brošiūra, ypač skirta ilgesniems tekstams, bet visada aktuali